রঞ্জন মাদুগালে
রঞ্জন সেনেরাথ মাদুগালে (সিংহলি: රන්ජන් මඩුගල්ල; জন্ম: ২২ এপ্রিল ১৯৫৯) শ্রীলঙ্কার ক্যান্ডিতে জন্মগ্রহণকারী সাবেক আন্তর্জাতিক ক্রিকেটার। ১৯৭৯ থেকে ১৯৮৮ সালের মধ্যবর্তী সময়কালে আন্তর্জাতিক ক্রিকেট অঙ্গনে শ্রীলঙ্কা ক্রিকেট দলের প্রতিনিধিত্ব করেছেন। শ্রীলঙ্কা ক্রিকেট দলের সাবেক অধিনায়ক ছিলেন তিনি। ১৯৮২ সালে শ্রীলঙ্কার অভিষেক টেস্ট ক্রিকেট ম্যাচের অন্যতম সদস্য হবার গৌরব অর্জন করেন। পরবর্তীতে ১৯৯৩ সালে আইসিসি’র ম্যাচ রেফারির ভূমিকায় অবতীর্ণ হন।